OPERACINIO ŠVIESTUVO TECHNINĖ SPECIFIKACIJA

PASTABOS: 
1. Jeigu techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Tiekėjai gali siūlyti geresnių charakteristikų pirkimo objektą.
2. Kartu su pasiūlymu privaloma pateikti atitikimą techniniams reikalavimams patvirtinančią gamintojo dokumentaciją (gamintojo parengtus katalogus ir siūlomų prekių techninių charakteristikų aprašymus, jei gamintojo kataloge neišsamiai atsispindi siūlomos prekės atitikimas techninės specifikacijos reikalavimams) su siūlomos prekės iliustracijomis pdf formatu. Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai markiruoti, ir/ar nurodyti rodyklėmis, ir/ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Kiti gamintojo dokumentai, nenurodyti šiame punkte, nebus laikomi pakankama ir patikima informacija vertinimui atlikti. Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti. Bet kokia kita kalba (išskyrus lietuvių ir anglų) parengti dokumentai turi būti pateikiami su vertimu į lietuvių arba anglų kalbą (Pastaba: vertimas į lietuvių kalbą gali būti pateikiamas atskiru dokumentu). Perkančioji organizacija pasilieka teisę paprašyti vertimo ir iš anglų kalbos. Originaliame gamintojo dokumente privalo būti atžyma, kurį techninės specifikacijos reikalavimų lentelės parametrą patvirtina nurodytas parametras. Pateikiamos skaitmeninės dokumentų kopijos. Kilus abejonėms dėl tiekėjo pateiktos gamintojo dokumentacijos ar deklaracijos autentiškumo, CPO LT prašymu tiekėjas turės pateikti gamintojo dokumentus, patvirtintus gamintojo vadovo ar jo įgalioto asmens (kartu su prekės aprašymu pateikiami gamintojo įgalioto atstovo atitinkamas teises įrodantys dokumentai) kvalifikuotu elektroniniu parašu , atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Pažymėtina, kad kvalifikuotas elektroninis parašas priimamas šiomis sąlygomis:
a) tiekėjo dokumentams pateikti skirtos elektroninės priemonės sudaro galimybes techniškai tvarkyti reikalaujamą kvalifikuoto elektroninio parašo formatą, nustatytą Reglamento Nr. 910/2014 27 straipsnyje nurodytuose įgyvendinimo aktuose. Jeigu tiekėjo dokumentai pateikiami kitokiu elektroninio parašo formatu, į elektroninio parašo arba elektroninio dokumento laikmeną turi būti įtraukta informacija apie esamas patvirtinimo galimybes, kuriomis naudodamasi perkančioji organizacija turi galėti internetu, neatlygintinai ir asmenims, kuriems pateikiamų dokumentų kalba nėra gimtoji, suprantamu būdu patvirtinti gautą elektroninį parašą kaip kvalifikuotą elektroninį parašą;
b) jeigu tiekėjo dokumentai pasirašyti kvalifikuotu elektroniniu parašu, patvirtintu galiojančiu kvalifikuotu elektroninio parašo sertifikatu, kurį išdavė sertifikavimo paslaugų teikėjas, įtrauktas į patikimą sąrašą, sudarytą vadovaujantis Reglamento Nr. 910/2014 22 straipsnyje nurodytais įgyvendinimo aktais, jokie papildomi reikalavimai, kurie trukdytų naudoti tokius parašus, nekeliami.


1 lentelė. Prekės (-ių) techniniai parametrai ir kiti reikalavimai
	Eil. Nr.
	Parametrai (specifikacija)
	Reikalaujami parametrai ir reikalaujamos parametrų reikšmės

	-
	Operacinės šviestuvas
	1 vnt.

	1. 
	Šviesos šaltinis
	Didelio intensyvumo šviesą skleidžiantys diodai

	2. 
	Operacinio šviestuvo modulių („kupolų“) kiekis 
	Du moduliai (abu atitinkantys techninės specifikacijos 3-13 punktuose pateiktus reikalavimus)

	3. 
	Operacinio šviestuvo modulio („kupolo“) konstrukcija 
	1. Daugiareflektorinė sistema su šviesos diodais, įmontuotais vientisame arba iš atskirų segmentų sudarytame „kupole“;
2. Šviesos diodai su reflektoriais kupolo centro atžvilgiu išdėstyti (sukoncentruoti) mažiausiai trimis kryptimis (netinka pagal vieną ašį ištęstų formų (ovalo, dviejų į priešingas puses nukreiptų žiedlapių ir pan.) kupolai).

	4. 
	Modulio maksimali apšvieta, matuojant 1 m atstume
	≥ 130 000 liuksų

	5. 
	Apšvietimo gylis 
(vienalytės šviesos stulpo aukštis L1+L2 prie 60 %)
	≥ 50 cm 

	6. 
	Apšvietimo gylis 
(vienalytės šviesos stulpo aukštis L1+L2 prie 20 %)
	≥ 94 cm

	7. 
	Sufokusuoto apšvietimo lauko dydis (d10, matuojant 1 m atstume)
	Reguliuojamas nuo ≤ 20 cm iki ≥ 23 cm

	8. 
	Apšvietos reguliavimo ribos
	Nuo 100 % (maksimalios apšvietos vertės) iki ≤ 40 %

	9. 
	Modulio pritaikymas naudojimui minimaliai invazyvių operacijų metu 
	Būtinas modulio pritaikymas naudojimui minimaliai invazyvių operacijų metu (endoskopinis darbo režimas)

	10. 
	Skleidžiamos šviesos spalvinis indeksas (Ra)
	≥ 95

	11. 
	Skleidžiamos šviesos spalvinės temperatūros keitimas
	≥ 3 skirtingos spalvinės temperatūros parinktys: 
3500±200 K, 5000±100 K ir ne mažiau kaip 1 tarpinė parinktis

	12. 
	Šviesos diodų vidutinis darbinis resursas
	≥ 50 000 valandų

	13. 
	Sterilus operacinio šviestuvo modulio skleidžiamo šviesos srauto krypties reguliavimas
	1. Reguliuojama nuimamos konstrukcijos, sterilizuojama rankena;
2. Kiekvienam operacinės lempos moduliui pateikiama po 3 vnt. rankenų (operacinei lempai – viso 6 vnt.).

	14. 
	Operacinio šviestuvo valdymo pultas
	Būtina

	15. 
	Operacinio šviestuvo tvirtinimas
	Operacinis šviestuvas turi būti su jo tvirtinimui prie lubų optimaliai (pagal lubų aukštį) parinktais konstrukciniais elementais.
(Pastaba: daviniai apie operacinių patalpų lubų tipą bei patalpų aukštį bus pateikti operacinių lempų užsakymo metu).

	16. 
	Žymėjimas CE ženklu
	Būtinas. Kartu su preke būtina pateikti galiojančio paskelbtosios (notifikuotos) įstaigos išduoto CE sertifikato (arba siūlomų prekių gamintojo EB atitikties deklaracijos) pagal Europos Parlamento ir Tarybos reglamentą (ES) 2017/745 dėl medicinos priemonių kopija originalo kalba kartu su vertimu į lietuvių kalbą.

	17. 
	Kartu su įranga pateikiama:
	1. Naudojimo instrukcija lietuvių ir anglų kalbomis;
2. Serviso dokumentacija lietuvių arba anglų kalba.

	18. 
	Garantinio aptarnavimo laikotarpis
	Taikomas ≥ 36 mėnesių garantinio aptartnavimo laikotarpis. Garantinio laikotarpio metu garantuojamas nemokamas siūlomų prekių remontas, įskaitant, bet neapsiribojant remontui atlikti reikalingas detales bei medžiagas, techninę apžiūrą bei techninės būklės patikrinimą (gamintojo rekomenduojamu periodiškumu), įskaitant techninei priežiūrai atlikti reikalingas detales ir medžiagas.

	19. 
	Įrangos pristatymas, iškrovimas, pervežimas į eksploatavimo vietą, montavimas, po montavimo likusių įpakavimo medžiagų išvežimas (utilizavimas) 
	Įrangos pristatymo, iškrovimo, pervežimo į eksploatavimo vietą, montavimas, po montavimo likusių įpakavimo medžiagų išvežimo (utilizavimo) išlaidos įskaičiuotos į pasiūlymo kainą.

	20. 
	Medicininio personalo apmokymas
	Medicininio personalo apmokymas naudoti įrangą įskaičiuotas į pasiūlymo kainą.




2 lentelė. Taikomi aplinkosauginiai reikalavimai 
	Eil. Nr.
	Parametrai (specifikacija)
	Įrodantys dokumentai

	1.
	Tiekėjas turi užtikrinti galimybę įsigyti siūlomos prekės originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus nuo prekės garantinio laikotarpio pabaigos, išskyrus atvejus, kai siūlomos prekės originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai (būtinas tiekėjo ir /arba gamintojo atitinkamas patvirtinimas).
Pastaba: Reikalavimas taikomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.4.4 punktu.
	Atitiktį reikalavimams įrodantys dokumentai teikiami su pasiūlymu: tiekėjo deklaracija arba kiti lygiaverčiai įrodymai, kuriuose nurodomas konkretus laikotarpis ne trumpesnis kaip 5 metai.

	2.
	Prekės pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus (žr. aktualią redakciją).
Pastaba: Reikalavimas taikomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo 2 punktu.
	Atitiktį reikalavimams įrodantys dokumentai teikiami su pasiūlymu: tiekėjo deklaracija arba kiti lygiaverčiai įrodymai, kuriuose nurodoma, kad prekės pakuotė atitinka Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.



